**Fakta:**

**Nasjonal Gründercamp 2012**

Nasjonal Gründercamp er utviklet av Enova og Ungt Entreprenørskap (UE), og ble arrangert første gang i 2008/2009. 2934 elever ved videregående skoler over hele landet har deltatt i lokale gründercamper. Her har de konkurrert om å løse oppdrag knyttet til fornybar energi, energieffektivisering, ny energiteknologi, bærekraft og/eller klimautfordringer. Den 25.-27. januar møtes 126 finalister i Nasjonal Gründercamp i Trondheim, hvor de får et nytt oppdrag. Finaleoppdraget offentliggjøres ved Enova og Ungt Entreprenørskap i en offisiell åpning på NTNU 26. januar.

Fylker som er representert er Troms, Nordland, Nord- Trøndelag, Sør- Trøndelag, Hordaland, Sogn og Fjordane, Rogaland, Buskerud, Telemark, Oslo, Akershus, Østfold , Oppland, Hedmark, Aust-Agder og Møre og Romsdal .

**Enovakonferansen**

Enovakonferansen ”Det grønne gullet” arrangeres 24.-25. januar i Trondheim. Fokus er hvordan å skape nye muligheter og økt lønnsomhet i fornybar energi og energieffektivisering. Kjente foredragsholdere fra inn- og utland skal inspirere aktører i og rundt energimarkedene til nye og fremtidsrettede energiløsninger; nye teknologiløsninger, atferdsendring og markedsendring. Olje- og energiminister Ola Borten Moe åpner konferansen.

For mer informasjon: <http://enovakonferansen.enova.no/>